cyanic-selkie/wikianc huggingface dataset:
Stanley Kubrick
Perfektsuse nõudmine
Stanley Kubrick oli tuntud selle poolest, et lasi võtete ajal stseenidest järjest uusi ja uusi duubleid teha. Kuigi mõned kriitikud on seda perfektsuse saavutamise soovi pidanud juba irratsionaalseks, uskus ta ise, et näitlejad on parimas vormis just võtete, mitte proovide tegemise ajal. "Paljudes filmides töötanud näitlejad ei suuda enda rollidesse enne parimal moel sisse elada, kui kaameras lint käib," on ta öelnud. Nicole Kidman, kes mängis üht peaosalist filmis "Silmad pärani kinni", on selgitanud, et tänu pidevale stseenide kordamisele lõpetasid näitlejad teadlikult tehnikast mõtlemise, mille tulemusena jõudsid nad rollisoorituses sügavamale: "Ta uskus, et seetõttu hakkab näitleja kaotama kontrolli enda üle, selle osa üle, mis ta sees teda kõrvalt tööd tegemas seirab. Viimaks lõpetab näitleja enda tagasi hoidmise."
Paljude näitlejate jaoks oli nii rohke kordusvõtete tegemine keeruline. Jack Nicholson on öelnud: "Stanley on nõudlik. Ta teeb stseeni uuesti 50 korda ja sa peab olema hea näitleja, et sellega kaasa tulla." "Barry Lyndonis" nimiosa mänginud Ryan O'Neal on samuti Kubricku töömeetodit raskeks nimetanud: "Ta paneb näitleja raskelt tööle. Ta liigutab sind, lükkab sind, aitab sind, kärgib sinuga, kuid eelkõige õpetab seda, kui suur väärtus on heal lavastajal. Stanley tõi minus kui näitlejas välja selliseid aspekte ja omadusi, mis olid uinunud. [---] Ma tajusin väga tugevalt, et teen kaasa milleski erilises."
Loomingulise ja vaba õhkkonnaga võtted
Näitlejad hindasid kõrgelt seda, et Kubrick tõi tihti ohvriks oma pausid, et nendega rolli üle arutada, ning andis neile sellega kindlust juurde. Näiteks "Spartacuse" üks peaosatäitjaid Tony Curtis on öelnud, et Kubricku üks peamisi edukuse põhjuseid oli silmast silma suhtlemine näitlejatega. Ka Malcolm McDowell on meenutanud pikki vestlusi Kubrickuga, mille tulemusena ta suutis oma rolli "Kellavärgiga apelsinis" täpsemalt välja arendada, ning on lisanud, et võtetel tundis ta end täiesti vabalt ega pidanud end vaos hoidma.
Palju on räägitud ka Kubricku ja Peter Sellersi rolli joonistumisest improvisatsiooni kaudu "Lolita" filmimise ajal. Sellersi elulookirjutaja Alexander Walkeri sõnul sai sellest koostööst Sellersi karjääris pöördepunkt. Kubrick on tööd Sellersiga kirjeldanud nõnda: "Kui Peter platsile paluti, saabus ta tavaliselt aeglasel sammul ja põrnitses ümbritsevat süngelt. [---] Kui töö hakkas juba sujuma, hakkas ta stseenis ühele ja teisele reageerima, tema tuju läks nähtavalt paremaks ja me võisime viimaks lustima hakata." Walker on lisanud, et Sellersil oli Kubricku luba reegleid rikkuda, ta julgustas Kubrickut katsetama musta komöödia piire ja kohati isegi neid avardama moel, mis vastas õudustäratavalegi arusaamale temast ja lavastajast.
Shelley Duvallil oli "Hiilguses" raskusi mitme pika ja üliemotsionaalse stseeniga ning ta pidi neid kordama seni, kuni Kubrick oli temaga viimaks rahul. Sellele vaatamata on ta tagantjärele tunnistanud, et õppis sellest palju ja nautis võtteplatsil valitsenud vaba õhkkonda. Ta tunnistas, et õppis selle ühe aasta jooksul enam kui kogu varasema karjääri jooksul: "Ta tegi mu elu põrguks, aga laiendas ka minu kui näitleja mõõdet. [---] Minu suureks üllatuseks andis ta Jackile [Jack Nicholson] ja mulle näitlemises palju vabadust."
Detailidele tähelepanu pööramine
Otsustamaks, milliseid dekoratsioone jms filmis kasutada, püüdis Kubrick koguda võimalikult palju materjale. Tema enda sõnul meenutas see veidi detektiivitööd. "Barry Lyndoni" jaoks kogus ta kokku hulga tolle perioodi kunstiraamatutest pärit maale ja joonistusi, et neid stseenide ülesehituses lähtematerjaliks võtta. Selle info põhjal sündisid ajastutruu riietus, mööbel, pisiasjad, arhitektuurilised detailid, sõidukid jne. Kubrick märkis, et sai sellisest kogumisest ka ise palju kasu: "Sul on kaalukas põhjus seda teemat põhjalikumalt uurida [---] ja seejärel võid sa nautida selle teadmise rakendamist praktikasse." Ka tulem oli tema jaoks väga tähtis. Näiteks "Barry Lyndonis" mänginud Gay Hamilton on öelnud, et Kubrick pidi enne filmimise algust isiklikult üle vaatama kõik kostüümid. Ka operaator John Alcott, kes töötas Kubrickuga neljas filmis, on maininud, et Kubrick oli väga nõudlik ning vaatas üle nii kaamera asetuse, stseeni kompositsiooni, objektiivide valiku kui ka isegi kaamera töö.
Mõjud ja stiil
Kubricku sõnul võlgnes ta oma operaatoritöö oskused kunagisele tööle fotograafina. Operaator John Alcott, kes tegi temaga koostööd filmides "Kellavärgiga apelsin", "Barry Lyndon", "Hiilgus" ja "2001: Kosmoseodüsseia", on märkinud, et Kubrick oli südames siiski fotograaf ning tegi isegi oma hilisemates filmides operaatoritega tihedat koostööd, et tulemus oleks just selline, nagu ta soovis. "Temaga koos töötades puudusid igasugused õigustused ja trikid, sest ta tabas need juba lennult ära," on ta öelnud. Operaatoritöö detailidele tähelepanu pööramise tulemiks oli Alcotti sõnul kogu võttemeeskonna sisemine motiveeritus: "Kui temaga koos filmivõtteid teha, saab kell kaheksa õhtul enne, kui sa seda tähelegi jõuad panna."
Kubrick oli tuntud mitmesuguste uuenduste poolest. Näiteks filmis "2001: Kosmoseodüsseia" kasutas ta pildi venitamise tehnikat ning materjali eelnevalt filmitud pildiga miksimist. Tuntud on ka nn ühe punkti perspektiiv – keskel fookuses asuvalt punktilt kaugemale liikumine. See tehnika põhineb paralleelsete keskele koonduvate joonte tõttu visuaalse sümmeetria tekkel, ning kaamera kaugenemise tõttu tekib omamoodi võõristusefekt.
Sujuvamaks liikumiseks steadycam ' i kasutamine
Kubrick hakkas ühena esimestest kasutama steadycam ' i ehk mehaanilist kaamera stabilisaatorit, et pilt liiguks sujuvamalt ja oleks stabiilsem. Ta põhjendas selle kasutamist nõnda: "Steadycam lubab ühel inimesel liikuda kaameraga kõikjale, kuhu ta ise astuda saab – väikestesse kohtadesse, kuhu statiivi rattad ei mahu, treppidest üles ja alla. [---] Kaameraga saab kõndida või joosta ning stabilisaator muudab sujuvamaks kõik ebastabiilsused. See on kui lendav vaip. ["Hiilguses" olnuks] labürindis neid kiireid ja lendavaid liikumisi steadycam ' ita võimatu teha."
Kohendatud tehnika kasutamine
Stanley Kubrick oli üks esimesi režissööre, kas hakkas kasutama süsteemi, mis lubab materjali kohe pärast selle filmimist üle vaadata. 1966. aastal, kui ta seda hakkas kasutama, oli tegemist väga uue tehnoloogiaga, mistõttu ta sai seda oma vajadustest lähtudes kohendada. "2001: Kosmoseodüsseia" filmimise ajaks oli süsteem välja töötatud ning Kubrick võis võtetel materjali videost kohe pärast võtte lõppu üle vaadata.
Mõningate filmide juures olid kasutusel Kubricku soovide jaoks välja töötatud objektiivid. Selle poolest on kuulsaim film "Barry Lyndon", kus spetsiaalsed objektiivid lubasid alustada filmimist suurest plaanist ja siis aeglaselt üldplaanile liikuda. Filmiteadlase Vincent LoBrutto järgi tellis Kubrick muudetud 20:1 suumobjektiivi ja vastava juhtkangi otse tootjalt ning lasi ehitada seadeldise, millega saab ava suurust kiiresti muuta. Tänu sellele sai välitingimustes ja muutlikes valgusoludes pikka aega kestvaid stseene filmida ning kohendada sel ajal kaamerat. Kubricku tehnilised teadmised objektiivide kohta olevat tootjafirma töötajaid üllatanud, sest ta olevat sellega teistest filmitegijatest palju erinenud. Paljud stseenid filmis Kubrick ise ka operaatorina.
Kubrick kasutas "Barry Lyndonis" ka eriti tundlikku (f/0.7) Zeissi objektiivi, mis oli loodud NASA jaoks, et filmida stseene, kus ainukeseks valgusallikaks oli küünlavalgus. Näitleja Steven Berkoff, kes on peale "Barry Lyndoni" mänginud "Kellavärgiga apelsinis", on meenutanud, et Kubrick oli soovinud stseenides kasutada vaid puhast küünlavalgust, ning tänu sellele tegi filmikunst sümboolse kummarduse maalikunstile: "Sa poseerisid stseenides justkui portree jaoks." Vaid küünlavalguses filmitud stseenidest sai filmitööstuses kohe legend. LoBrutto järgi oli Kubrick "loonud uue tehnilise ja kunstilise tasandi, milleks oli vaja zenilikku distsipliini ja filmi tegemise kunstile pühendumist".
Montaaž
Stanley Kubricku jaoks oli dialoog filmi element, mis tuli saada tasakaalu mise en scène 'i, muusika ja eelkõige montaaži kaudu. Kubrick sai montaaži jaoks palju inspiratsiooni Vene filmiloojalt ja montaažiteooriate väljatöötajalt Vsevolod Pudovkinilt ning mõistis, et montaažiruumis saab filmi elama panna ja tihti isegi uuesti lavastada.
Kubrick märkis, et ta kasutas kaht Steenbecki montaažilauda ja Moviola materjali ülevaatamise vahendit, tänu millele ta suutis töötada kiiremini. Sellele vaatamata oli kulus tal montaažiruumis tohutu kaua aega, ta töötas sageli seitse päeva nädalas ning tööpäevad olid seda pikemad, mida lähemale jõudis tähtaeg. Monteerimise ajal oli väga keskendunud, miski ei tohtinud teda segada või häirida, kogu päev möödus vaid ühe eesmärgi nimel.
Kuna Kubrick tegi sageli ühest stseenist palju duubleid, sai ta eri võimalusi montaažis kasutada. Elulookirjutaja John Baxter on selgitanud: "Selle asemel et leida enne tööga alustamist filmi ideeline kese, liikus Kubrick tulemi poole iga stseeni eri nurkade alt filmides. Seejärel kuude jooksul [---] ta asetas ümber kümneid tuhandeid lindijuppe, et vormuks nägemus, mis hakkas selgemaid jooni omandama alles montaaži ajal."
Muusika valik
Stanley Kubricku abikaasa Christiane on tema muusikaarmastuse kohta öelnud: "Ta oli muusikast sõltuvuses, ta mängis seda alati, päevad läbi. Ta töötas muusikaga [---] klassikalise ja popmuusikaga ning talle meeldis džäss. Sobis ükskõik mis – tal oli väga lai maitse."
Viimases kuues filmis, filmides "2001: Kosmoseodüsseia", "Kellavärgiga apelsin", "Barry Lyndon", "Hiilgus", "Full Metal Jacket" ja "Silmad pärani kinni", valis Kubrick neid saatma juba kirjutatud palad, peamiselt klassikalise muusika. Ta eelistas salvestatud muusikat filmi jaoks loodavale, sest uskus, et nn palgaline helilooja ei suuda nii head tulemust saavutada. Ta märkis ka seda, et ehitades filme stseenidest, on muusika filmides tihti "kõige meeldejäävamaid stseene".
Ka muusika kasutamises oli Kubrick perfektsionist. Näiteks stseenile "Barry Lyndonis", mille kohta oli töömaterjalides märgitud vaid "Barry peab duelli lord Bullingdoniga", kulutas ta montaaži ajal 42 tööpäeva. Selle aja jooksul kuulas ta LoBrutto järgi "kõikmõeldavaid 17. ja 18. sajandi muusikaga helisalvestisi, tuhandeid plaate, et leida Händeli sarabanda, mis sellesse stseeni sobiks". Näitleja Jack Nicholson, kellele samuti jäi silma väga tähelepanelik muusika filmi rütmiga sobitamine, on märkinud, et Kubrick kuulas filme tehes lõputult muusikat, kuni ta viimaks avastas midagi, mis tundus talle õige või hakkas talle huvi pakkuma.
Kubrick tutvustas laiemale avalikkusele Ungari heliloojat György Ligetit, kelle muusikat ta kasutas filmides "2001: Kosmoseodüsseia", "Hiilgus" ja "Silmad pärani kinni".
Mõju
Paljud filmitegijad on püüdnud Kubricku uuenduslikku ja eripärast kaamerakasutust imiteerida. Näiteks mitmes inglise filmitegija Jonathan Glazeri muusikavideos on viiteid Kubricku filmikeelele; Coeni vendade tragikomöödias "Barton Fink" (1991), kus juba hotell ise tundub äratuntavalt paheline, on üks stseen steadycam 'iga filmitud samamoodi kui "Hiilguses", ning komöödia "Võimumängud" (The Hudsucker Proxy, 1994) loojutustusviis sai mõjutusi "Dr Strangelove'ist". Tim Burton on samuti oma loomingus Kubrickule kummarduse teinud: kasutanud "2001: Kosmoseodüsseia" materjali fantaasiafilmis "Charlie ja šokolaadivabrik" (Charlie and the Chocolate Factory, 2005), muutnud tegelaste Tweedledee ja Tweedledum väljanägemist filmis "Alice imedemaal" (Alice in Wonderland, 2010) "Hiilguse" Grady tüdrukute sarnasemaks ning Burtoni ainukeses muusikavideos "Bones" (2006) The Killersile leidub lõike "Lolitast".
Ameerika filmilavastaja Paul Thomas Anderson (kes oli Kubrickust vaimustuses juba teismelisena) on intervjuus Entertainment Weeklyle öelnud: "On raske teha midagi, mis ei võlgne midagi sellele, kuidas Stanley Kubrick oma filmides muusikat kasutas. Tahes-tahtmata teed sa ikkagi midagi, mida ta on juba kunagi teinud." Filmikriitik William Arnoldi arvamusel on Andersoni draama "Veri hakkab voolama" (There Will be Blood, 2007) stiililiselt kummardus eelkõige "2001: Kosmoseodüsseiale": see algab sarnase proloogiga, milles tehakse mitu ajahüpet, ning sarnane on ka muusikavalik.
Ungari päritolu Ameerika filmilavastajat Frank Darabonti on inspireerinud Kubricku muusika kasutamise oskused. Intervjuus The Telegraphile ütles ta, et "2001: Kosmoseodüsseias" viis Kubrick filmis muusika kasutamise absoluutse täiuseni. Kuigi ka Darabont on Kubricku jälgedes kaks Stephen Kingi romaani põhjal kirjutatud stsenaariumiga filmi lavastanud, jagab ta Kingi kriitikat "Hiilguse" filmiversiooni suhtes. Samas intervjuus ütles Darabont: "Selle on täiesti puudu inimlikkus. See film tundub olevat inimlikkust kui mikroskoobi all kingloomi uuriva teadlase vaatepunktist võetud. Kohati töötas see hästi, ning kohati rikkus nii hea raamatu kui "Hiilgus" täiesti ära. See on suurepärase materjali täiesti läbi kukkunud visualiseerimine. Samas ei ole sel mingit mõju teiste filmide vapustavatele saavutustele. Ja ma usun, et "2001" on tema parim töö."
Großschönau (Saksimaa)
Großschönau on asula Saksamaal Saksimaa liidumaal Görlitzi kreisis Großschönau vallas.
Ovulatsioon
pisi|Munaraku küpsemine munasarjas ja ovulatsioon (4) Ovulatsioon ehk munairre (ladina ovulatio) on küpsenud munasarjanääpsu ümbritseva folliikulikesta (theca folliculi) puhkemine (rebenemine) ja folliikulivedeliku valla pääsemine. Koos follikulivedelikuga (liquor folliculi) liigub munasarjast irdunud munarakk munajuhade kaudu emakasse. Ovulatsiooni kaugem eesmärk on luua naise kehas sobiv eeldus uue võimaliku viljastatud munaraku arengule, uue elava hulkrakse organismi tekkeks ja arenguks, ontogeneesiks. Laiemas kontekstis on see üks eluliselt tähtis osa isendi ja ka liigi geenide edasipärandumise keerukast protsessist.
Ovulatsiooni füsioloogia ja sagedus võivad erineda nii liigiti kui ka indiviiditi. Ovulatsioon hakkab umbes 11–14 aasta vanustel tütarlastel ja munarakkude valmimine lõpeb umbes 50–55-aastastel naistel. Munarakkude perioodiline valmimine kordub umbes iga 28 päeva järel. Selle tagab aju ja munasarjade omavaheline koostöö.
Ovulatsioon on koduloomadel innaajaga seotud, kas spontaanne või provotseeritud protsess, mil lõhkeb lõpliku küpsuse saavutanud põisfolliikul ja vabaneb viljastumiseks küps munarakk.
Ovulatsiooniga on vahetus seoses menstruatsioon. Regulaarse ja normaalse menstruaaltsükliga naistel (ka suguküpsetel tütarlastel) toimub ovulatsioon kaks nädalat enne järgmist menstruaalverejooksu.
Emakasse liikunud munaraku asemel areneb järelejäänud munasarjafolliikuli rakkudest kollaskeha (corpus luteum). Naise rasestudes püsib kollaskeha kuni sünnituseni, mitterasestumise korral aga hääbub.
Ungari lipp
thumb|300px|Ungari rahvuslipp pisi|300px|Mitteametlik lipp Ungari lipp on Ungari riigilipp ja ungarlaste rahvuslipp.
Mitteametlikult kasutatakse ka lippu, mille keskel on Ungari vapp.
Kreeka lipp
thumb|[[Pilt:FIAV 111111.svg|23px Kreeka lipp Lipu proportsioonid on 2:3]] Kreeka lipp on Kreeka riigilipp.
Kreeka lipul on üheksa horisontaalset triipu (viis sinist ja neli valget). Üheksa triipu tähistavad silpide arvu vabadussõjaaegses hüüdlauses "Elefthería í thánatos" (Ελευθερία ή θάνατος, 'Vabadus või surm'). Sinivalge rist lipu tähistab õigeusku, mis on Kreekas kõige levinum religioon.
Praegusel kujul on Kreeka riigilipp kasutuses alates 22. detsembrist 1978.
Hondurase lipp
right|250px|border Hondurase lipp on Hondurase riigilipp, mis on kasutusel 1866. aastast alates ja praegusel kujul alates 18. jaanuarist 1949.
Lipp on horisontaalsete laidudega sini-valge-sinine trikoloor. Sinised laiud sümboliseerivad Atlandi ja Vaikset ookeani. Valge laiu keskel on viis sinist viisnurka.
Wolkenstein
Wolkenstein on linn Saksamaal Saksimaa liidumaal Maagimäestiku kreisis.
Großschönau vald
Großschönau vald on mitme valla nimi:
Pärnu Ühisgümnaasium
Pärnu Ühisgümnaasium (varem ka Pärnu Poeglaste Gümnaasium, Pärnu 1. Keskkool) on Pärnus asuv üldhariduskool, kus on pärast 2014. aasta koolireformi ainult gümnaasiumiklassid (10.–12. klass). Samast aastast hakkas kool tegutsema õppehoones aadressil Kooli tänav 13 (endine Pärnu Hansagümnaasiumi hoone). Varem (1971–2014) töötas kool aadressil Mai tänav 3.
Ajaloost
Pärnu Ühisgümnaasiumi sünniaastaks loetakse 1861, mil loodi progümnaasium. Kool töötas pikka aega poeglaste gümnaasiumina. Aastatel 1861–1887 oli õppekeeleks saksa keel, 1887–1918 aga vene keel. Kool tegutses aastatel 1875–1942 aadressil Kuninga tänav 29. 1918. aastast oli kool eesti õppekeelega. Pärnu ühisgümnaasiumi hoonet hakati ehitama Pärnu linnaarhitekti Olev Siinmaa projekti järgi 1937. aastal, koolimaja valmis lõplikult 1941. aastal.
1940. aastal nimetati Pärnu I Gümnaasium Pärnu I Keskkooliks. 19. augustist 1940 vabastati Pärnu I Gümnaasiumi direktori ametikohalt Oskar Mälk ja 19. augustil 1940 Oskar Mälk nimetati Pärnu I Keskkooli direktori kohuste täitjaks.
1952. aastal muudeti kool segakooliks, mille nimeks sai Pärnu 1. Keskkool. 1995. aastal nimetati kool Pärnu Ühisgümnaasiumiks. Alates 1962. aastast töötavad koolis inglise keele süvaklassid. Lisaõpet võimaldatakse ka matemaatikas, keemias, füüsikas, filosoofias ja meediaõpetuses. Võõrkeeltest õpetatakse inglise, vene, saksa, prantsuse ja rootsi keelt. 1971. aastast töötas kool koolihoones Mai tänaval, 2014. aastast Kooli tänaval.
Õpilased ja õppekorraldus
Pärnu Ühisgümnaasiumis käib neljas paralleelklassis (a, b, c ja d) üle 350 õpilase. Koolis on kaasaegne õpikeskkond, hea sisekliima ja väga tugev oma kooli tunne. Tänu kooli koostöölepetele Tartu Ülikooli Pärnu Kolledžiga, Eesti Kunstiakadeemiaga, Tallinna Tehnikaülikooliga ja Tallinna Ülikooliga, tehakse mitmeid õppekäike eelnimetud koolidesse või osaletakse külalislektorite loengutes kohapeal.
PÜ rakendab õpilasekeskset valikkursuste süsteemi, mis tähendab, et iga õpilane saab ise valida endale sobivad kursused. Läbida tuleb riiklikus õppekavas ettenähtud ained ning nendele lisaks valitakse juurde meelepärased kursused. Nendeks on arhitektuur, riigikaitse, majandusõpe, hispaania/prantsuse keel, draamakursus, digimuusika, kitarriõpe, rakendusbioloogia, veebidisain, kosmoloogia jpm.
Koolil on ka oma segakoor ja rahvatantsutrupp.
Õpilasesindus
Pärnu Ühisgümnaasiumil on aktiivne õpilasesindus, mis seisab õpilaste huvide eest ja korraldab õppeaastaringselt erinevaid üritusi. Õpilasesinduse korraldatavate ürituste seas on selliseid, mis on saanud traditsiooniks, nagu Püüne (kooli lauluvõistlus), Suit Up Day ja filmiõhtud. Lisaks on tehtud ka selliseid ühekordseid üritusi nagu Ühisfest (2020, koolinoorte, Pärnu linnavalitsuse ja haridustegelaste arvamusfestival) ja Jõuluball (2021). 21. märtsil 2022 ilmus esimene kooli taskuhäälingusaade Ühishääling.
Igal kevadel enne suvevaheajale minekut valitakse uus õpilasesinduse juhtkond: president, asepresident ja protokollija.
Pärnu Ühisgümnaasiumi õpilasesindus on esindatud nii Facebookis kui ka Instagramis.
Kooli embleem
Kooli lõpetamise tähistamiseks valmistati esimesed rinnamärgid 1949. aastal. Hiljem kooli embleemina kasutusele tulnud märgi kujundasid 1952. aastal õpetaja Marie Leksteini juhendamisel kunstiringis õpilased Gunnar Jürgenson, Olavi Kildemaa, Avo Rebane ja Vello Annusver. Ametivõimude keelu tõttu jäi see valmistamata ja kinnitati kooli lõpumärgiks alles 1965. aastal. Keelust hoolimata valmistati sama kujundusega märk siiski 1959. aastal ja seda kasutas 1961. aastal kooli esimese almanahhi "Kajakas" kaane kujundanud Kalle Kurg. Eri aegadel on kasutatud embleemil kirja PIK (Pärnu 1. Keskkool), PÜG (Pärnu Ühisgümnaasium) ja PÜ (Pärnu Ühisgümnaasium).
Traditsioonid
Pärnu Ühisgümnaasiumil on mitmeid traditsioonilisi üritusi. Peale tavapäraste kooliaastaalguse ja -lõpu aktuste tähistatakse ka kümneid teisi tähtpäevi ning korraldatakse lisaks koolielu kujundavaid sündmusi. PÜ traditsioonid on:
Raadium
Raadium on element järjekorranumbriga 88.
Kõik raadiumi isotoobid on radioaktiivsed. Pikima elueaga on raadium 226, mille poolestusaeg on 1600 aastat. Looduses esinevad ka isotoobid massiarvudega 223, 224 ja 228.
Omadustelt on raadium leelismuldmetall. Tema tihedus normaaltingimustel on umbes 5 g/cm3 ja sulamistemperatuur on 700 Celsiuse kraadi.
Kékes
Kékes (ungari keeles 'sinakas') on mägi Mátra mägedes. See on Ungari kõrgeim punkt (1015 m üle merepinna).
Mägi on oluline turismisihtkoht, kus on mitmeid mäesuusatamisradu ja hotelle. Mäel asuvad ka sanatoorium ja televisioonimast.
Kuni tipuni on ehitatud jalgrattatee.
Kabeli tänav
Kabeli tänav (Kirchhof-Strasse) on tänav Tartus. Tänava pikkus on 300 meetrit.
Ta ühendab Võru tänavat raudtee ülesõidu kaudu Raudtee tänavaga. Teisel pool Raudtee tänavat jätkub see tänav Kesk-Kaare tänavana.
Kabeli tänava servas on Pauluse surnuaed.
Fishscale
"Fishscale" on Wu-Tang Clan'i liikme Ghostface Killah' viies stuudioalbum. Albumi andis välja Def Jam Records 28. märtsil 2006. Läbivaks teemaks on narkootikumid, fishscale tähendab tänavaslängis töötlemata kokaiini.
Nyíregyháza
2001. aasta rahvaloenduse andmetel oli Nyíregyháza elanikest ungarlasi 98,5%, mustlasi 1% ja muudest rahvustest inimesi 0,5%.
Fishscale
Singlid "Back Like That" ja "Be Easy" jõudsid USA R&B/hiphopi edetabelis vastavalt 14. ja 91. kohale. Esimese nädalaga müüdi "Fishscale'i" 110 000 eksemplari, aga album jäi suuresti samal nädalal ilmunud T.I. albumi "King" varju. Kriitikute hinnangud plaadile olid positiivsed.
Guinea-Bissau lipp
thumb|Guinea-Bissau lipp Guinea-Bissau lipp on Guinea-Bissau Vabariigi riigilipp.
Ta võeti ametlikult kasutusele 24. septembril 1973, kui Guinea-Bissau kuulutati iseseisvaks.
Kirjeldus
Vardapoolsel küljel on 1/3 laiuse ulatuses punane laid, mille keskel on must viisnurk.
Maksupoliitika
Maksupoliitika vastab küsimusele: kuidas koguda vahendeid valitsuse eelarvekulude katmiseks. Maksu- ja eelarvepoliitika kokku on fiskaalpoliitika ning see omakorda on osa riigi majanduspoliitikast.
Maksustamisel tuleb teha valik:
Kuna maks vähendab isiku tulusid, muudab asjade omamise kallimaks ja suurendab üldist elukallidust, siis mõjutab see otseselt maksumaksjate käitumist. Kui valitsuse eesmärgiks on saada rohkem maksutulu, siis inimesi liikumapanevaks jõuks egoistlik soov suurendada oma tulusid ja vähendada kulusid, mis maksudest tekivad. Maksupoliitika peab tasakaalustama need vastandlikud huvid ning leidma lahendi, mis tagab ühelt poolt määratud tulude laekumise ning teiselt poolt suunab inimesi käituma avalikest huvidest lähtudes.
Guinea-Bissau lipp
Funktsioon
Guinea-Bissau riigilipp on rahvuslipp maal ja merel.
Maksupoliitika
Hea maksusüsteemi tunnused
Maksusüsteemi kujundamisel tuleks järgida järgmisi põhimõtteid:
Õiglus küsimus maksunduses
Vertikaalse õigluse põhimõtet järgiv maksusüsteem tahab jagada maksukohustusi nii, et iga isik maksukohustused oleksid võrdelises suuruses tema:
Guinea-Bissau lipp
Tõlgendus
thumb|[[Pilt:FIAV historical.svg|23pxRoheneemesaarte lipp 1992. aastani]] Värvidel on järgmine tähendus:
Maksupoliitika
Õiglus küsimus maksunduses
Ideaalis peaks maksukoormus maksumaksjate vahel jagunema õiglaselt, kuid arusaam sellest mis on „õiglane“ varieerub ja sõltub sellest, millisel positsioonil keegi on.
Absoluutse võrdsuse taotlejad nõuavad, et kõik peaksid maksma võrdse summa maksudena valitsuskulude katteks, sest inimestena tarbime me sama palju riigi poolt pakutavaid teenuseid. Sisuliselt tähendaks see peamaksu kehtestamist, s.t iga inimene peaks tasuma riigile sama summa. Kui jagada Eesti 2020. aasta kogu maksutulu 11 826,4 miljonit eurot elanike arvuga 1,329 miljonit, siis saame et iga inimene peaks maksma aastas 8900 eurot ja kuus 742 eurot, kui aga arvestada, et töötavaid ja tulu saavaid inimesi on vaid 670 300 inimest, siis peaks iga töötav inimene tasuma vastavalt 17 643 eurot aastas või 1470 eurot kuus.
Guinea-Bissau lipp
Tõlgendus
Lipp on meelega valitud sarnasena endise Roheneemesaarte lipuga. See väljendas tolle riigiga ühinemise püüdlusi.
Maksupoliitika
Maksupoliitilised valikud
Maksupoliitika vormi määrab domineeriv sotsiaalne kord:
Maksupoliitika sisu määravad ideoloogid:
Inimeste maksupoliitilised valikud sõltuvad reeglina nendele laekuvate tulude suurusest ja varalisusest.
Guinea-Bissau lipp
Ajalugu
Aastal 1967 tehti ettepanek lisada iga Portugali asumaa lipule selle asumaa vapp. Seda ei tehtud teoks.
Guinea-Bissau lipp pärineb iseseisvusliikumise PAIGC-i lipust, mis kasutas punast, kollast ja rohelist kui panaafrika värve. Pärast iseseisvumist 1973 eemaldati kiri "PAIGC" musta viisnurga alt. Nõnda omandas lipp praeguse välimuse. PAIGC oli Guinea-Bissaus esialgu ainupartei.
PAIGC-i lipu eeskujuks oli Ghana lipp, millel punane tähistab märtrite verd, roheline metsi ja kollane maavarasid. Ghana lipp (1957) kasutas esimesena panaafrika värve.
Amfetamiin
Amfetamiin (hüüdnimed näff, spiid, kiirus, ants, A, varem ka fenamiin) on sünteetiline keemiline ühend, mida kasutatakse ravimina ja narkootikumina (sümpatikomimeetikum).
Amfetamiin on oma struktuurklassi aine, kuhu kuuluvad mitmed psühhoaktiivsed variandid nagu MDMA (ecstasy) ja metamfetamiin. Amfetamiin on fenetüülamiini homoloog.
Pikka aega arvati, et amfetamiin on sünteetilise päritoluga. 1997. aastal leiti amfetamiini (koos metamfetamiini, nikotiini, meskaliini ja muude alkaloididega) ka Acacia berlandieri Benth. lehtedest. Tänapäeval kasutusel peamiselt aktiivsus- ja tähelepanuhäire ehk ATH ravis.
Nimetused ja tähised
CAS-i registreerimisnumber on 300-62-9. PubChemi number on 3007.
Valem: C9H13N
Farmakoterapeutiline grupp: psühhoanaleptikumid. ATC-kood: N06BA01.
Bensedriin
Esimene nn raviotstarbeline amfetamiin oli bensedriin: (C18H28N2O4S ) . Algselt kirjutati bensedriinitablette välja depressiooni (mille all peeti silmas anhedooniat) raviks. Harvardi Meditsiinikooli kliinilise psühhiaatria professori Abraham Myersoni (1881–1948) teooria kohaselt stabiliseeris amfetamiin kesknärvisüsteemi hormonaalset tasakaalu. Bensedriinitablettide (peamiselt 10 mg) müügikäive kasvas 1941. aastal 500 000 USA dollarini. Teise maailmasõja ajal saatis amfetamiinitablette kommertsedu ja nende usaldusväärsus psühhiaatrilise retseptiravimina, vaatamata aeg-ajalt saadud teadetele kuritarvitamise kohta, suurenes – tegu oli esimese "antidepressandiga". 1945. aastaks tõusis Smith, Kline & Frenchi (SKF; nüüd GlaxoSmithKline) amfetamiinitablettide müük eraisikutele, sealhulgas 650 000 dollari eest firma uue ravimi Dexedrine (dekstroamfetamiin) müük, 2 miljoni dollarini. USA ja Briti sõjaväes varustati sõja ajal bensedriinitablettide (peamiselt 5 mg) kui üldise meditsiini- ja esmaabivahendiga sõjaväelasi (USA sõjaväes lennuväelasi). Saksa ja Jaapani sõjaväes varustati sõdureid metamfetamiiniga. Sõja lõpuks oli teenistuse käigus kuni 16 miljoni noore ameeriklase organism bensedriiniga kokku puutunud.
1937. aastal manustas psühhiaater Charles Bradley Rhode Islandil asuvas hooldeasutuses Emma Pendleton Bradley Home in Providence, mille direktor ta oli, probleemseks peetavatele lastele peavalu leevendamiseks bensedriini. Juba nädala pärast märkas Bradley bensedriini saanud laste käitumises muutusi: paranesid nende õppeedukus, sotsiaalsed interaktsioonid ja emotsionaalne vastus.
Bradley avaldas kaks uuringut. Esimese uuringu tarbeks valis ta 30 haiglas olevat last ja teise uuringu tarbeks, mis kestis 3 aastat, 100 haiglas olevat last. Uuringutes osalenud lapsed olid vanuses 5–14 aastat, enamalt jaolt poisid ja normaalse intelligentsiga. Uuringute sisuks oli tabletivormis bensedriini saanute reaktsioonide uurimine.
Adderall
Adderall on mitmeotstarbelise preparaadi, mis koosneb mitut liiki amfetamiinisoolade segust, tootenimi. Adderalli kasutatakse eeskätt psühhotroopse ravimi ja narkootikumina.
Adderalli koostisosad: dekstroamefetamiinsulfaat, dekstroamfetamiinsahharaat, amfetamiinsulfaat ja amfetamiinaspartaat.
Adderall XR (geneeriline nimetus amfetamiin/dekstroamfetamiin) on ettevõtte Shire US Inc. kaubamärk.
Tänapäeval kasutatakse lapseea aktiivsus- ja tähelepanuhäire (ATH) ravis amfetamiinisoolade preparaate Adderalli kapslite näol.
Psüühika- ja käitumishäired
Amfetamiin ja selle ühendid võivad vastuvõtlikel kasutajatel esile kutsuda psüühika- ja käitumishäireid. Ameerika Psühhiaatriaseltsi poolt koostatud ja välja antud psüühikahäirete diagnostika ja statistika käsiraamatu 5. väljaandes (DSM-V) klassifitseeritakse amfetamiini tarvitamisest tingitud psüühika- ja käitumishäired järgmiselt:
Sisemajanduse kogutoodang
[[File:Nominal GDP of Countries Crimea edited.svg|thumb|500x500px|Riigid nominaalse SKP järgi 2019. aastal
]]
Sisemajanduse kogutoodang (SKT) ehk sisemajanduse koguprodukt (SKP) (inglise keeles gross domestic product, GDP) on mingil kindlal territooriumil (tavaliselt mingis riigis) aasta jooksul toodetud lõpphüviste koguväärtus.
Väiksem osa Eesti majandusteadlasi on teinud ja/või teeb vahet SKT ja SKP vahel, nimetades sisemajanduse kogutoodanguks (SKT) kõiki majandustehinguid, mis toimunud (sh vahetoodangu müüki, mis arvestati Nõukogude ajal ühiskondliku koguprodukti sisse – see on ka põhjus, miks Nõukogude aegne statistika ei ole võrreldav tänasega), ja sisemajanduse koguproduktiks (SKP) üksnes lõpptoodangut, mida tähistatakse rahvusvaheliselt GDP-ga ja nagu seda mõistetakse siinses artiklis. Teiste arvates ei ole sellisel vahetoodangu eraldi arvestamisel majanduslikku sisu, mistõttu puudub ka vajadus erineva termini jaoks. Tavakasutuses on SKP ja SKT ekvivalentsed (Eesti Keele Instituut soovitab SKT-d) ning arvestavad üksnes lõpptoodangu hulka.
Sisemajanduse kogutoodang ja eriti sellest tuletatud näitaja sisemajanduse kogutoodang elaniku kohta kuuluvad kõige kasutatavamate majandusnäitajate hulka.
Eristus rahvamajanduse kogutoodangust
Territooriumipõhine SKT eristub omaniku rahvusliku kuuluvuse põhisest rahvamajanduse kogutoodangust (RKT, inglise keeles Gross National Product, GNP).
SKT-s ei võeta arvesse tuluülekandeid. Näiteks Eesti SKT sisaldab küll välismaalaste Eestis teenitud kogutulu, aga ei sisalda Eesti kodanike tulu, mis on teenitud välismaal. Enamasti ei ole SKT ja RKT erinevused suured.
Arvutamine
SKT arvutamiseks on kolm viisi, mis vigade puudumisel annaksid sama tulemuse:
Sisemajanduse kogutoodang ostujõu pariteedi alusel (PPP)
Sisemajanduse kogutoodangu ostujõu pariteedi alusel leimiseks on arvestatud rahvisliku valuuta ostujõudu.
Võrreldavusprobleemid
SKT arvutamisel liidetakse mingeid kindlaid hindu (baashindu) kasutades kokku kõigi antud territooriumil toodetud kaupade ja teenuste koguväärtus (või analoogiliselt tarbitud toodang või teenitud tulu). Seetõttu sõltub SKT väärtus kasutatavatest baashindadest. Väga erineva hinnastruktuuriga riikide (või perioodide) võrdlemisel võib see probleeme tekitada.
SKT ei arvesta kodumajanduse mahtu. Seda tuleb silmas pidada erineva kodus enese jaoks toodetud toodangu osakaaluga maade võrdlemisel kui ka mitmesuguste reformide heaoluefekti arvestamisel. Nii ei arvestata SKT-s kodus last hoidvat vanemat, küll aga arvestatakse sama teenust, kui selle eest saab ametlikku tulu lapsehoidja.
SKT on majandusliku aktiivsuse näitaja, mistõttu suurem SKT ei tähenda alati suuremat heaolu. Suurem SKT võib olla seotud näiteks suuremate kütmiskulude, suuremate kuritegevuse vastu võitlemise kulude või vähema vaba ajaga. Need põhjused suurendavad küll kulusid, kuid mitte heaolu.
SKT on levinuim majandusliku arengu võrdlev näitaja, sest seda on suhteliselt lihtne mõõta, seda mõõdetakse pea kõigis riikides pidevalt ja suhteliselt sarnase metoodika alusel ning SKT väärtusel on tugev korrelatsioon enamiku heaolutaseme näitajatega.
Amfetamiin
Psüühika- ja käitumishäired
Amfetamiini tarvitamisest tingitud psüühika- ja käitumishäireid põhjustavad nii retseptiravimid kui ka illegaalselt omandatud ja manustatud amfetamiin. Lapseea aktiivsus- ja tähelepanuhäire ravis lastele määratud ja manustatud Adderall (XR) võivad toksilisust ja psüühilisi sümptomeid põhjustada juba 2 mg juures, normkogus on aga 2,5–40 mg/päevas.
Uuringud
Ühe USA California osariigis aastatel 1964 ja 1973 läbi viidud uuringu "Multiphasic Health Checkup Cohort Exam" käigus küsiti 66 348 osaleja käest nende amfetamiini tarbimisega seotut. Uuriti, kas nad on kasutanud amfetamiini kehakaalu alandamiseks, ning kui jah, kas siis tarvitati bensedriini või deksedriini (Dexedrine). Teistkordne hindamine viidi läbi 1995. aastal. Osalejatest 1154 inimesel diagnoositi uuringu lõppedes Parkinsoni tõbi. Selle uuringu kohaselt on osalejatel, kes kasutasid bensedriini või deksedriini, 60% suurem tõenäosus tõve tekkeks kui neil, kes nimetatud aineid ei tarvitanud. Kehakaalu langetamise eesmärgil tarbitud bensedriini või deksedriini korral suurenenud riski haiguse tekkeks ei tuvastatud.
Legislatsioon
Alates 1971. aastast on amfetamiin ning selle isomeerid ja soolad ÜRO vastava konventsiooni alusel liigitatud ainete hulka, mille kasutamine meditsiinilisel ja teaduslikul otstarbel on väga range kontrolli all.
Neid aineid kasutatakse ka mõnuaine ja dopinguna (need kasutusviisid on illegaalsed).
750px|Synthesis
Amfetamiini sünteesis esimesena 1887. aastal Rumeenia keemik Lazar Edeleanu Berliini ülikoolis. Ta nimetas selle fenüülisopropüülamiiniks.
Hiirtel, kellele tehti regulaarselt amfetamiinisüste (0,4 mg/kg/päevas), vähenes tüümuse, põrna ja perifeersete T-rakkude populatsioon. Hinnanud põrna lümfoidrakkude blastogeenset vastust, tuvastati, et amfetamiin inhibeerib T-rakkude paljunemist.
Verona provints
Verona provints on provints Itaalias Veneto maakonnas. Provintsi keskus on Verona linn.
Provintsi loodepiiril asub Garda järv.
Provintsis asub viinamarjakasvatuse poolest tuntud Valpolicella piirkond.
Haldusjaotus
Verona provints jaguneb 98 omavalitsusüksuseks (comune).
pisi|tühi|Provintsi valdade kaart
Jamaica lipp
thumb|Proportsioonid 1:2 Jamaica lipp on Jamaica riigilipp. Lipp võeti kasutusele riigi iseseisvumise päeval, 6. augustil 1962.
Kollane diagonaalrist jagab lipu kaheks roheliseks ja kaheks mustaks väljaks. Must värv sümboliseerib jamaicalaste tugevust ja loovust, kollane päikest ja loodusvarasid, roheline tulevikulootust ja põllundusest saadavat jõukust.
Tsentrism
Tsentrism on poliitikas erinevate maailmavaadete kogum, mida iseloomustab mõõdukus, ja kui vaadelda tsentristlikke erakondi, siis poliitilisel spektril jäävad nad vasakpoolsete ja parempoolsete erakondade vahele, üritades mõlemalt poolt leida vaatenurki, mis võimalikult paljudele valijatele meeldida võiksid. Tavaliselt on tsentristlikeks erakondadeks erakonnad, kes pooldavad sotsiaaldemokraatiat, leiborismi või ka kristlikku konservatismi.
Dimitrie Sturdza
Dimitrie Alexandru Sturdza-Miclăușanu (10. märts 1833 Iași – 21. oktoober 1914) oli Rumeenia poliitik, neljakordne peaminister 15. oktoobrist 1895 kuni 2. detsembrini 1896; 12. aprillist 1897 kuni 23. aprillini 1899; 27. veebruarist 1901 kuni 4. jaanuarini 1906 ja 24. märtsist 1907 kuni 9. jaanuarini 1909.
Protaktiinium
Protaktiinium on keemiline element järjenumbriga 91.
Kõik protaktiiniumi isotoobid on radioaktiivsed. Pikima elueaga on isotoop massiarvuga 231, mille poolestusaeg on 32 760 aastat. Looduses esineb ka isotoop massiarvuga 234, nimetusega uraan X2, mille poolestusaeg on 6,7 tundi.
Omadustelt on protaktiinium aktinoid.
Tema tihedus normaaltingimustel on 15,37 g/cm3 ja sulamistemperatuur on 1840 Celsiuse kraadi.
Ülikooli kalmistu
Ülikooli kalmistu on Tartu ülikooli koguduse surnuaed Tartus.
Kalmistu on regulaarse teestikuga, kõrghaljastusega (peamiselt lehtpuud, leidub ka okaspuid), piiratud puitlippaiaga.
Sinna on maetud teiste seas Tartu Ülikooli rektorid Alfred Koort, Feodor Klement, samuti Harry Ling, Heinrich Riikoja, Jaan Sarv, Liidia Poska-Teiss, Aleksander Remmel, Alma Tomingas, Cerelius Ruus, Gerhard Rägo, Jaan Konks.
Kalmistule on maetud ka Johannes Voldemar Veski, kelle haud on ajaloomälestis.
Lesotho Vabaduskongress
Lesotho Vabaduskongress on partei Lesothos. Asutatud 1997. aastal. 17. veebruaril 2007 toimunud parlamendivalimistel võitis partei 61 kohta parlamendi 121-st kohast.
Cancer
Cancer on ladina keeles 'vähk'.
Seda nime kannavad ladina keeles:
Cancer on briti death metal-ansambel.
Maailmavaade
Maailmavaade (saksa keeles Weltanschauung) on inimese või inimeste grupi, sealhulgas kultuuri või rahvuse iseloomulik viis liigendada oma kogu tunnetuse ja mõtlemise ala tervikuna või mingit osa sellest.
Ajalugu
Maailmavaade sai mõistena tuntuks alles uusaja filosoofias, täpsemalt saksa klassikalises idealismis, mis kirjeldas maailma kui subjekti kaemuse läbi moodustuvat.
Iseloomulikeks näideteks maailmavaadete kohta on mitmesugused -ismid, näiteks liberalism, materialism, determinism, oportunism, polüteism, dialeteism jne.
Nicolaus II
Nicolaus II (Gérard Burgundiast, prantsuse ajalookirjutuses Gérard de Bourgogne, ka Gérald de Lorraine, Gérard, Gérald, Gherard, Gerardus, Giroldus; 990 või 1010 ? – 19. juuli, 26. juuli või 27. juuli 1061) oli paavst 1058 või 1059–1061. Ta oli 155. paavst.
Gérard sündis millalgi ajavahemikus 990–1010 tänapäeva Prantsusmaale kuuluvas Savoias Chevroni lossis Chevron Villette'i (teistel andmetel Miolans'i) senjööri peres. Ta sai Liège kanoonikus ja määrati jaanuaris 1045 (teistel andmetel 1046) Firenze piiskopiks, jäädes sellesse ametisse surmani.
Paavstiks saamine ja skisma
Stephanus IX kohustas märtsis 1058 Roomast lahkudes vaimulikke andma vannet, et tema surma korral ei valita uut paavsti enne, kui legaat Ildebrando (hilisem paavst Gregorius VII) jõuab Saksamaalt tagasi.
Stephanus IX suri 29. märtsil Firenzes. Tuscolo krahv Gregorio ja Galeria krahv Gerardo andsid roomlastele altkäemaksu, mistõttu 5. aprillil kuulutati paavstiks Velletri kardinalpiiskop Giovanni Mincio (Giovanni Mincius), kes võttis Benedictus X nime.
Reformimeelsed vaimulikud jäid oma vandele truuks, lahkusid Roomast ja läksid Sienasse. Kui Ildebrando jõudis Itaaliasse tagasi, valisid nad nigulapäeval, 6. detsembril 1058 paavstiks Gérardi, kes võttis nime Nicolaus I järgi.
Nicolaus II pidas jaanuaris 1059 Sutris sinodi, kus ta ekskommunitseeris vastupaavsti. Lotringi hertsogi Gottfried III (Godefroid III) abiga saabus ta mõni päev hiljem Rooma ja pühitseti 24. jaanuaril ametisse.
Benedictus X põgenes Galeria kindlusse, kuid sügisel 1059 vallutasid selle viikingid Capua vürsti Richard Drengot' juhtimisel, kes andis vastupaavsti üle paavstile. Benedictus X viibis mõnda aega oma suguvõsa valdustes, kuid Ildebrando nõudel ta vangistati, tagandati aprillis 1060 peetud sinodil ametlikult ametist ja saadeti Sant'Agnese fuori le Mura kloostrisse pagendusse.
Paavsti valimise sätestamine
Nicolaus II sätestas 13. aprillil 1059 peetud Lateraani sinodil avaldatud dokumendis "In Nomine Domini", et edaspidi peavad kardinalpiiskopid leppima kokku uue paavsti nimes ja seejärel vaetakse vastavat kandidaati koos teiste kardinalidega; paavst ei pea saama Saksa-Rooma keisrilt valituks osutumise järel vastavat kinnitust, paavsti valimine võib toimuda ka väljaspool Roomat, kui see pole Roomas teatud põhjustel võimalik ja paavstiks võib valida mitteitaallast, kui Rooma vaimulikkonna seas ei leidu sobivat kandidaati.
Suhted Saksamaaga
Saksa kuninga Heinrich IV õukonda ja Saksamaa vaimulikkonda ärritasid viikingitega sõlmitud rahuleping ning Nicolaus II eesistumisel toimunud Lateraani sinodi otsus, mille alusel ei vaja paavst enam valituks osutumisel Saksa-Rooma keisri kinnitust. Kui kardinal Stefano ilmus 1061 legaadina õukonda, ei võetud teda seal vastu ja legaat pidi viis päeva hiljem tagasi Rooma pöörduma. Saksa piiskopid pidasid sinodi, kus Nicolaus II otsused kuulutati tühisteks, kavatsedes ka eralduda osadusest paavstiga.
Suhted viikingitega
pisi| Nicolaus II kroonib [[Robert Guiscardi]] Nicolaus II sõlmis 23. augustil 1059 Melfis peetud sinodil viikingitega rahu. Ta läänistas Aversa krahvile Richard Drengot'le Capua vürstiriigi ning Robert Guiscardile Sitsiilia, Apulia ja Calabria hertsogiriigid.
Viikingid lubasid paavstile vajaduse korral anda sõjalist abi. Nad vallutasid Kirikuriigile tagasi Tuscolo, Palestrina (Præneste) ja veel ühe ala (Numentanum).
Reformid
Nicolaus II keelas 1059 Lateraani sinodil vaimulikel abiellumise ja konkubinaadi. Ta keelustas ilmikute investituuri.
Ta taunis 1060 ja 1061 Roomas peetud sinoditel simooniat.
Nicolaus II saatis Cluny abti Hugues' ja kardinal Stefano Prantsusmaale reforme läbi viima.
Suhted Itaalia piiskoppidega
Nicolaus II kutsus Milano peapiiskopi Guido da Velate 1060 Roomas peetud sinodile, kus piiskop pidi tunnistama, et tema ametisse määramine Saksa-Rooma keisri poolt oli kanoonilisele õigusele mittevastav. Ta pidi tunnustama enda määramist piiskopiks paavsti poolt.
Milano elanikele saadetud kirjas sätestas paavst, et ta võib ilmalikesse asjadesse sekkuda mitte administreeriva õiguse (ius administrationis), vaid jurisdiktsiooni õiguse (ius iurisdictionis) alusel.
Ta tagandas 1059 ametist Trani piiskopi Giovanni.
Liturgilised otsused
Nicolaus II kavatses tühistada mosaraabia ja ambrosiaani riitused.
Munklus
Nicolaus II määras Monte Cassino kloostri abti Desiderio (hilisem paavst Victor III) legaadiks Apulias, Beneventos, Calabrias ja Campanias.
Teoloogilised vaidlused
Berengar Toursist ilmus 1059 Lateraani sinodile, kus ta ütles avalikult lahti oma teoloogilistest vaadetest, tunnustades kardinal Humbert'i koostatud teoloogilist avaldust.
Ta saatis 1059 kardinal Petrus Damianuse ja Lucca piiskopi Anselmo da Baggio tutvuma pataria liikumise vaadetega.
Ta pidas 1061 Aafrikat maniluse taimelavaks.
Uued kardinalid
Nicolaus II pühitses 13 kardinali. Tema ajal said kardinaliks hilisemad paavstid Gregorius VII ja Victor III.
Surm
Nicolaus II suri kas 19. juulil, 26. juulil või 27. juulil 1061 Firenzes ja maeti sealsesse Santa Reparata kirikusse.
Haumea (kääbusplaneet)
Haumea (sümbol: ) on Päikesesüsteemi viies kääbusplaneet, mis avastati 2005. aastal 2003. aastal tehtud fotode analüüsi käigus ning oli seni tuntud vaid koodi 2003 EL61 järgi.
Kääbusplaneet on saanud nime havai maa- ja viljakusjumalanna Haumea auks.
Haumea on munakujuline taevakeha, mille mõõtmed on võrreldavad Pluuto omadega. Selle piklik kuju võib astronoomide arvates tulla kiirest pöörlemisest, mille on põhjustanud miljardite aastate tagune kokkupõrge mõne muu objektiga.
Haumea tiirleb Päikese ümber Neptuunist natuke kaugemal ning tema ümber tiirleb kaks kuud: Hi'iaka ja Namaka.
Gemini programm
Gemini programmi eesmärk oli töötada välja meetodid ja vahendid viimaks astronaute Kuule, et Apollo programmis ei peaks neid katseid tegema. Gemini missioonidel harjutasid astronaudid põkkumist, avakosmosesse väljumist ja sooritati kestvuslende tõestamaks, et üle nädala kestev reis Kuule ja tagasi on võimalik.
Kõik Gemini missioonid startisid Floridast Cape Canaveralist ja see oli esimene NASA mehitatud lendude programm, kus missioone juhiti Houstonis asuvast missiooni juhtimiskeskusest.
Gemini programmi raames toimunud Gemini 9 oli ainus kord NASA ajaloos, kui missiooni teenindas tagavarameeskond. NASA oli sunnitud kasutama tagavarameeskonda kui põhimeeskonna moodustanud astronaudid lennuõnnetuses hukkusid.
Gemini [dž'emini] oli USA kosmoseaparaatide seeria.
Gemini seeria kosmoseaparaadid
Mehitamata
Mehitatud
Fundão
Fundão on linn Portugalis Castelo Branco ringkonnas Fundão vallas.
Linnas on 8369 elanikku.
Fundãos korraldatakse iga-aastast filmi- ja videofestivali IMAGO.
Fundão sõpruslinn Eestis on Haapsalu.
pisi|tühi|Vaade linnale
Simonides
Tuntud on Simonidese epigramm Termopüülide lahingus hukkunud spartalastele:
Tiger Woods
thumb|Tiger Woods, 2007 Eldrick Tont Woods (hüüdnimi Tiger Woods; sündinud 30. detsembril 1975) on USA golfimängija.
Tiger Woods on ajaloo parim golfimängija. Alates 2008. aastast on ta kõige rohkem teeniv sportlane maailmas. Woods on võitnud 82 PGA golfiturniiri.
Will You Be There
"Will You Be There" on Michael Jacksoni laul, mis ilmus 1993. aastal singlina. Singel pärineb albumilt "Dangerous" (1991) ja sisaldub ka filmi "Free Willy" soundtrack 'il.
Mikojan-Gurevitš MiG-27
Mikojan-Gurevitš MiG-27 (vene keeles: Микоян и Гуревич МиГ-27; NATO koodnimetusega Flogger-D/J) on Nõukogude Liidus Mikojan-Gurevitši konstrueerimisbüroos aastatel 1969–1970 projekteeritud ülehelikiiruseline  hävitus-pommituslennuk, mis on jätkuarendus MiG-23-st.
Arhiveerimistarkvara
Arhiveerimistarkvara on arvutiprogrammid, mille eesmärgiks on tihendatud kujul luua varundusi arvuti tööfailidest või programmidest.
Ülo Ennuste
Ülo Ennuste (sündinud 27. mail 1932 Tartus) on eesti majandusteadlane.
Ülo Ennuste on peamiselt töötanud makroökonoomika alal, eeskätt mittekonventsionaalselt heterodoksel evolutsioonilisel mehhanismide modelleerimise tiival, rahvusvaheliselt avaldanud rahvuslike majandusmehhanismide stohhastilise optimeerimise ning Eesti majandussüsteemi transitsioonide alalt.
1957–2004 oli Ennuste Eesti TA Majanduse Instituudi (a-st 1995 TTÜ Eesti Majanduse Instituut, a-st 2005 TTÜ majandusuuringute teaduskeskus) teadur, osakonnajuhataja, juhtivteadur ning teadusdirektor, perioodil 2005–2007 TTÜ majandusteaduskonna avaliku sektori ökonoomika õppetooli erakorraline vanemteadur ning perioodil 2007–2009 Audentese Ülikooli professor, 2009. aasta keskel TTÜ majandusuuringute teaduskeskuse erakorraline uurimisprofessor evolutsiooniökonoomika alal.